

**SREDNJA ŠKOLA DR. ANTUNA BARCA CRIKVENICA**
**Adresa:** Zidarska 4, 51260 Crikvenica
**Telefon:** 051 / 241 202; 051 / 784 211
**E-pošta:** ured@ss-abarca-crikvenica.skole.hr

Klasa: 112-02/24-01/03

Urbroj: 2107-30-01-24-04

Crikvenica, 11. studenoga 2024. godine

Na temelju članka 107. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23) i članaka 7. i 8. Pravilnika o načinu i postupku zapošljavanja Srednje škole dr. Antuna Barca Crikvenica, Srednja škola dr. Antuna Barca Crikvenica raspisuje

**N A T J E Č A J**

za popunu radnog mjesta

1. **Nastavnik/ca povijesti umjetnosti i kulturno povijesne baštine – 1 izvršitelj/ica na određeno nepuno radno vrijeme (2 sata nastave tjedno)**

**Mjesto rada:** Srednja škola dr. Antuna Barca Crikvenica, Zidarska 4, 51260 Crikvenica

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno općim propisima o radu, kandidati moraju ispunjavati i posebne uvjete iz članka 105. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23 – dalje u tekstu: Zakon o odgoju i obrazovanju) i Pravilnika o stručnoj spremi i pedagoško - psihološkom obrazovanju nastavnika u srednjem školstvu (Narodne novine br. 01/96 i 80/99):

* poznavanje hrvatskog jezika i latiničnog pisama u mjeri koja omogućava izvođenje odgojno-obrazovnog rada
* odgovarajuća vrsta i razina obrazovanja kojom su osobe stručno osposobljene za obavljanje odgojno-obrazovnog rada
* poslove nastavnika predmetne nastave u srednjoj školi može obavljati osoba koja je završila sveučilišni diplomski studij odgovarajuće vrste ili stručni diplomski studij odgovarajuće vrste i ima potrebne pedagoške kompetencije
* razina obrazovanja: VSS
* vrsta obrazovanja: prof. povijesti umjetnosti, dipl. povjesničar umjetnosti

Radni odnos u školskoj ustanovi ne može zasnovati osoba koja je pravomoćno osuđena za neko od kaznenih djela protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom, protiv spolne slobode i spolnog ćudoređa, protiv braka, obitelji i mladeži, protiv imovine, protiv sigurnosti pravnog prometa i poslovanja, protiv pravosuđa, protiv vjerodostojnosti isprava, protiv javnog reda i protiv službene dužnosti, a koje je propisano Kaznenim zakonom (Narodne novine br. 110/97., 27/98. – ispravak, 50/00. – Odluka Ustavnog suda Republike Hrvatske, 129/00., 51/01., 111/03., 190/03. – Odluka Ustavnog suda Republike Hrvatske, 105/04., 84/05. – ispravak, 71/06., 110/07., 152/08. i 57/11.).
Radni odnos u školskoj ustanovi ne može zasnovati osoba koja je pravomoćno osuđena za neko od kaznenih djela protiv života i tijela, protiv Republike Hrvatske, protiv pravosuđa, protiv javnog reda, protiv imovine, protiv službene dužnosti, protiv čovječnosti i ljudskog dostojanstva, protiv osobne slobode, protiv spolne slobode, spolnog zlostavljanja i iskorištavanja djeteta, protiv braka, obitelji i djece, protiv zdravlja ljudi, protiv opće sigurnosti, protiv krivotvorenja, a koje je propisano Kaznenim zakonom (Narodne novine, br. 125/11. i 144/12.).
Radni odnos u školskoj ustanovi ne može zasnovati ni osoba protiv koje se vodi kazneni postupak za neko od kaznenih djela navedenih u stavku 1. i stavku 2. članka 106. Zakona o odgoju i obrazovanju u osnovnoj i srednjoj školi.

Pravo na podnošenje prijave imaju ravnopravno osobe oba spola.

U prijavi na natječaj kandidati navode osobno ime i prezime, adresu stanovanja te adresu elektroničke pošte, odnosno broj telefona putem kojeg će biti obavješteni o datumu i vremenu postupka vrednovanja i naziv radnog mjesta na koje se prijavljuju. Prijavu je potrebno vlastoručno potpisati.

Uz vlastoručno potpisanu pisanu prijavu kandidati su dužni priložiti:

1. životopis
2. diploma odnosno dokaz o stečenoj stručnoj spremi
3. dokaz o državljanstvu
4. uvjerenje da nije pod istragom i da se protiv kandidata ne vodi kazneni postupak u pogledu zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi - ne starije od dana raspisivanja natječaja
5. dokaz o završenom pedagoško-psihološko-didaktičko-metodičkom obrazovanju (ako je primjenjivo).

Prilozi odnosno isprave se prilažu u neovjerenoj preslici i ne vraćaju se kandidatu nakon završetka natječajnog postupka, a prije izbora kandidat je dužan predočiti izvornik.

Kandidatom prijavljenim na natječaj smatra se samo osoba koja ispunjava formalne uvjete iz natječaja te koja podnese vlastoručno potpisanu, pravodobnu i potpunu prijavu.

Nepotpune i nepravovremene prijave neće se razmatrati.

Osoba koja ne ispunjava formalne uvjete iz natječaja i ne podnese vlastoručno potpisanu, pravodobnu i potpunu prijavu ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Kandidati koji su pravodobno dostavili vlastoručno potpisanu i potpunu prijavu sa svim prilozima i ispunjavaju uvjete natječaja dužni su pristupiti postupku vrednovanja prema odredbama Pravilnika o načinu i postupku zapošljavanja u Srednjoj školi dr. Antuna Barca Crikvenica:

.[http://ss-abarca-crikvenica.skole.hr/upload/ss-abarca-crikvenica/images/static3/1896/File/Pravilnik%20o%20načinu%20i%20postupku%20zapošljavanja/Pravilnik\_o\_nacinu\_i\_postupku\_zaposljavanja\_(procisceni\_tekst).pdf](http://ss-abarca-crikvenica.skole.hr/upload/ss-abarca-crikvenica/images/static3/1896/File/Pravilnik%20o%20na%C4%8Dinu%20i%20postupku%20zapo%C5%A1ljavanja/Pravilnik_o_nacinu_i_postupku_zaposljavanja_%28procisceni_tekst%29.pdf)

Područje provjere odnosno vrednovanja kandidata, vrijeme i mjesto održavanja testiranja, pravni izvori za pripremu kandidata za postupak vrednovanja (testiranje i razgovor-intervju) te rezultati natječaja objavit će se na mrežnoj stranici Škole: <http://ss-abarca-crikvenica.skole.hr/natjecaj_radna_mjesta/2024_g_>

Osoba koja je stekla inozemnu obrazovnu kvalifikaciju u inozemstvu dužna je u prijavi na natječaj za radno mjesto koje se nalazi na popisu reguliranih profesija u sustavu odgoja i obrazovanja priložiti rješenje Ministarstva znanosti, obrazovanja i mladih o priznavanju inozemne stručne kvalifikacije kojim se ostvaruje pravo na pristup i obavljanje regulirane profesije sukladno Zakonu o reguliranim profesijama i priznavanju inozemnih stručnih kvalifikacija (Narodne novine br. 82/15, 70/19, 47/20 i 123/23) odnosno mišljenje o inozemnoj obrazovnoj kvalifikaciji u skladu s Zakonom o priznavanju i vrednovanju inozemnih obrazovnih kvalifikacija (Narodne novine br. 69/22), ako se radi o radnom mjestu koje nije na popisu reguliranih profesija u sustavu odgoja i obrazovanja.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine br.121/17, 98/19, 84/21 i 156/23) dužna je u prijavi na natječaj pozvati se na to pravo i uz prijavu na natječaj dužna je priložiti sve dokaze o ispunjavanju uvjeta iz natječaja te ovisno o kategoriji u koju ulazi sve potrebne dokaze (članak 103. st. 1.Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine br. 84/21) dužna je u prijavi na natječaj pozvati se na to pravo i uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osoba koja se poziva na pravo prednosti pri zapošljavanju u skladu sa člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18 i 32/20) dužna je u prijavi na natječaj pozvati se na to pravo i priložiti pored dokaza o ispunjavanju traženih uvjeta i dokaz o invaliditetu – javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Osoba koja se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine br. 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) dužna je u prijavi na natječaj pozvati se na to pravo i priložiti sve dokaze o ispunjavanju traženih uvjeta te potvrdu o statusu vojnog/civilnog invalida rata, dokaz iz kojeg je vidljivo na koji je način prestao radni odnos kod posljednjeg poslodavca i potvrdu o nezaposlenosti Hrvatskog zavoda za zapošljavanje izdanom u vrijeme trajanja ovog natječaja.

Osobe koje se pozivanju na pravo prednosti pri zapošljavanju imaju prednost u odnosu na ostale kandidate samo pod jednakim uvjetima.

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Škole dana 11. studenoga 2024. i traje do 19. studenoga 2024. godine.

Prijave na natječaj s potrebnim dokumentima o ispunjavanju uvjeta dostaviti u roku od 8 dana od dana objavljivanja natječaja isključivo neposredno ili poštom preporučenom pošiljkom na adresu: Srednja škola dr. Antuna Barca Crikvenica, Zidarska 4, 51260 Crikvenica, s naznakom „Za natječaj - nastavnik/ca povijesti umjetnosti i kulturno povijesne baštine“. Prijave upućene elektroničkom poštom neće se uvažavati.

Obavijest o rezultatu natječajnog postupka s imenom i prezimenom odabranog kandidata, objavit će se na mrežnoj stranici škole [http://ss-abarca-crikvenica.skole.hr/natjecaj\_radna\_mjesta/2024\_g, \_](http://ss-abarca-crikvenica.skole.hr/natjecaj_radna_mjesta/2024_g%2C%20_) , sukladno članku 26. Pravilnika o načinu i postupku zapošljavanja, najkasnije u roku od 15 dana od potpisa ugovora o radu s izabranim kandidatom odnosno donošenja odluke o neizboru prema članku 11. stavku 4. Pravilnika o načinu i postupku zapošljavanja te će se objavom rezultata natječaja smatrati da su svi kandidati obaviješteni i neće biti pojedinačno pisano obavještavani.

Prijavom na natječaj kandidati su suglasni sa javnom objavom osobnih podataka (imena i prezimena) na mrežnim stranicama škole, u svrhu obavještavanja o rezultatima natječaja.

Podnošenjem prijave na natječaj kandidat daje izričitu privolu Školi da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.). Kandidati su upoznati da prijave na natječaj Škola čuva i nakon isteka natječaja sukladno Posebnom popisu arhivskog i dokumentarnog gradiva s rokovima čuvanja i njegovim kasnijim izmjenama i dopunama.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

 Ravnateljica

 Ana Tomić Njegovan, prof.